wickkiey/tamil-wikipedia-chunked huggingface dataset:
# தீர்த்தனகிரி சிவக்கொழுந்தீசுவரர் கோயில்

## சிறப்பு

இத்தலத்தின் மூலவர் சிவக்கொழுந்தீஸ்வரர், தாயார் ஒப்பிலாநாயகி. மேலும் இத்தலத்தில் ஜாம்புவதடாகம் என்ற தீர்த்தமும், தலமரமாக கொன்றை மரமும் உள்ளன. முன்வினைப் பயனால் ஜாம்பு (கரடி) வடிவம் பெற்ற மகரிஷி ஒருவர் இத்தீர்த்தத்தில் நீராடி சிவனை வணங்கி சாபவிமோசனம் பெற்றதாலேயே இத்தலத்தின் தீர்த்ததிற்கு *ஜாம்பு*வதடாகம் எனும் பெயர் வந்ததாகச் சொல்லப்படுகின்றது.
# தீர்த்தனகிரி சிவக்கொழுந்தீசுவரர் கோயில்

## தல புராணம்

நாள்தோறும் சிவனடியார்களுக்கு உணவிட்டு பின் உணவருந்தும் வழக்கமுடைய தம்பதிகள் தீர்த்தனகிரி தலத்தில் வாழ்ந்து வந்தனர். அவர்களை சோதிக்கும் பொருட்டு சிவபெருமான் சிவனடியார்களை அவர்கள் கண்களில் படாமல் இருக்கச் செய்தார். தளராமல் சிவனடியாரைத் தேடிய தம்பதியினருக்கு சிவபெருமானே முதியவராக சென்று அவர்கள் தோட்டத்தில் வேலையும் செய்து உணவருந்தினார். அவர் விதைத்த திணைப்பயிர்கள் அன்றே அறுவடைக்குத் தயாராக இருந்தைக் கண்டு தம்பதிகள் சிவபெருமானை அறிந்தனர்.
# தீர்த்தனகிரி சிவக்கொழுந்தீசுவரர் கோயில்

## தலச் சிறப்பு

- அனைத்து ஆலயங்களிலும் ஒரே ஒரு சண்டேசுவர நாயனார் மட்டுமே அருள் பாலிப்பார், எனினும் இங்கு இவர் இவரது மனைவியுடன் சேர்ந்து அருள் பாலிக்கின்றார்
# மகேந்திர பர்வதம்

**மகேந்திர பர்வதம்** (*Mahendraparvata*, ) என்பது இன்றைய கம்போடியாவில் கெமர் பேரரசு நிலவிய காலத்தில் நிறுவப்பட்ட ஒரு பண்டைய நகரம். இந்நகரம் 2013 யூன் மாதத்திலேயே மீண்டும் கண்டுபிடிக்கப்பட்டதாக அறிவிக்கப்பட்டது. பெருங்காடுகள் வளர்ந்திருந்த இப்பகுதி, வான் வழிச் சீரொளித் தொழினுட்பத்தைப் பயன்படுத்தித் தொல்பொருளியலாளர்களால் நிகழ்த்தப்பட்ட படமெடுப்புக்களின் மூலம் இதைக் கண்டுபிடிக்கும் வரையிலும் இந்நகரம் முற்றும் மறைந்திருந்தது.
# இராமச்சந்திரக் கவிராயர்

**இராமச்சந்திரக் கவிராயர்** என்பவர் 19-ஆவது நூற்றாண்டில் சென்னையில் வாழ்ந்த ஒரு புலவர். இவர் சிறந்த கவிஞராக விளங்கியதால் இவருக்குக் கவிச்சக்கரவர்த்தி, கவிராயர் எனப் பாராட்டப்பெற்றவர்  
இவர் இராச நல்லூரில் பிறந்தவர் என்றும், இராசு மரபினர் என்றும் சைவ சமயத்தைச் சேர்ந்தவர் என்றும் குறிப்புகள் உள்ளன.  
இவர் சென்னைக் கல்விக் கழகத்தில் உறுப்பினராக விளங்கினார். அப்பொழுது ஆட்சியாளராக இருந்த எல்லீசு துரையுடன் நெருங்கிப்பழகினார்.  
இவர் பல தனிப்பாடல்கள் பாடியுள்ளார். அவற்றில் பலவும் தனிச்செய்யுட் சிந்தாமணி என்ற நூலில் காணப்படுகின்றன.
*நடுவெழுத்தலங்காரம், சத்தபங்கி, நவபங்கி*, முதலிய சித்திரக் கவிகள் பாடுவதில் இவர் மிக வல்லவராயிருந்தார்" என்கிறது வாழ்வியற் களஞ்சியம்.  
இவை தவிர *சகுந்தலை விலாசம், தாருக விலாசம், இரணிய வாசகப்பா, இரங்கூன் சண்டை நாடகம், குரவச் சக்கரவர்த்தி நாடகம்* முதலிய நூல்களை இயற்றியுள்ளார்.  
இவர் எளிய சொற்களில் நகைச்சுவை பொருந்தப் பாடும் ஆற்றலும் பெற்றிருந்தார். இவர் சிறந்த நாடக ஆசிரியருமாவார்.
# இராமச்சந்திரக் கவிராயர்

## இவரது பாடல் ஓர் எடுத்துக்காட்டு

இவர் தனது பாடல் ஒன்றில் *புல்லுக் கட்டு*, *நெல்லுக் கட்டு*, 'பணக்கட்டு*, *சொல்லுக் கட்டு*, *மல்லுக்கட்டு'' என்று சொற்களை அடுக்குச் செல்வது இவரது தமிழ்நடைக்கு ஓர் எடுத்துக்காட்டு.
<poem>புல்லுக் கட்டும் விறகும் சுமந்தபேர் பூர்வ காலத்துப் புண்ணிய வசத்தினால்
நெல்லுக் கட்டும் பணக் கட்டும் கண்டபின் நீலக்கல்லில் கடுக்கனும் போடுவார்
சொல்லுக் கட்டும் புலவரைக் கண்டக் காற்றூறிப் பாய்ந்து கதவை அடைத்து எதிர்
மல்லுக் கட்டும் மடையரைப் பாடவோ மலைச் சாரலில் வாழ் பெரியம்மையே. (3)</poem>
# திருவிரிஞ்சைப் புராணம்

**திருவிரிஞ்சைப் புராணம்** என்னும் நூல் 16 ஆம் நூற்றாண்டில் வாழ்ந்த புராணப் புலவர் சைவ எல்லப்ப நாவலரால் பாடப்பட்டது. வேலூர் மாவட்டத்திலுள்ள திரிவிரிஞ்சிபுரம் பற்றிய புராணச் செயுதிகளைக் கூறும் நூல்.  
370 பாடல்களைக் கொண்ட இந்த நூலில்  
:பாயிரம்
:நைமிசாரணியம்
:கௌரிபுரி
:விண்டுபுரி
:விரிஞ்சபுரி
:வழித்துணை
:பரலோகம்
:பாலனுக்குத் திருமுடி வளைந்தது
என்னும் எட்டு சருக்கங்கள் உள்ளன.
# திருவிரிஞ்சைப் புராணம்

## பாடல் - எடுத்துக்காட்டு

:அஞ்சுமுகி நாலுமுகி ஆறுமுகி மாறா
:மஞ்சுமுகி நேர் எனும் வராகமுகி வாளான்
:நெஞ்சுமுகி கார்முகி சிலீமுகியர் ஆதி
:விஞ்சுமுகில் நாண் ஒலி விளைத்து அமர் விளைத்தார்.
இந்நூலுக்குக் காஞ்சிபுரம் சபாபதி முதலியார் உரை எழுதியுள்ளார்.
# இந்தியப் புள்ளியியல் கழகம்

<big>**இந்தியப் புள்ளியியல் கழகம்**</big> (Indian Statistical Institute (**ISI**)) 1959 ஆம் ஆண்டு இந்திய நாடாளும் மன்றத்தால் நாட்டின் முதன்மைச் சிறப்பான கல்விக் கழகங்களுள் ஒன்றாக அறிவித்தது. கொல்கத்தாவில் உள்ள பிரசிடென்சி கல்லூரியில் முன்னர் புள்ளியியல் செய்களச்சாலை ஒன்றை பிரசந்தா சந்திரா மகாலனோபிசு நிறுவி இருந்தார், அதின் வளர்ச்சியாகவே இந்தப் புள்ளியியல் கழகம் தோன்றியது. இது 1931 ஆம் ஆண்டிலேயே பொது பல்கலைக்கழகமாக நிறுவப்பட்டது. இதன் புகழால், இதை அடிப்படை மாதிரியாகக் கொண்டு அமெரிக்காவின் வட காரோலினாவில் 'ரிசர்ச்சு டிரையாங்கிள்' (Research Triangle, ஆய்வு முக்கோணம்) என்னும் ஆய்வுகநகரத்தில் அமெரிக்காவின் முதல் அமெரிக்கப் புள்ளியியல் கழகம் செர்ட்ரூடு மேரி காஃக்சு (Gertrude Mary Cox) என்பவரால் நிறுவப்பட்டது  
இந்தியப் புள்ளியியல் கழகத்தை (இ.பு.க) கொல்கத்தாவில் நிறுவியவர் பிரசந்தா சந்திரா மகாலனோபிசு ஆவர். இவர் இரபீந்தரநாத்து தாகூர், பிரச்சேந்திரனாத்து சீல் ஆகியோரது வழிகாட்டுதலாலும் அறிவுரையாலும் உந்தப்பட்டார். அவருடைய தலைமையில் புள்ளியியல் கருத்துகளை அறிவியல் துறைக்கும், மாந்த வாழ்வியல் அறிவுத்துறைகளுக்கும் பயன்படுத்தி வளர்த்தெடுத்தனர். இதன் பயனாய் புள்ளியியல் துறையும் வளர்ந்தது. இக் கல்விக் கழகம் புள்ளியியல் சார்ந்த ஆய்விலும் அதன் பயன்பாட்டுத்துறை ஆய்விலும் முன்னணி நிறுவனமாக நன்கு அறியப்பட்டதாக இருந்தது.  
இந்தியப் புள்ளியியல் கழகத்தின் தலைமையகம், கொல்கத்தாவின் பராநகர் பகுதியில் அமைந்துள்ளது. கல்வி சார்ந்த துறைகள் நான்கு துணை நடுவங்களாக விரிவடைந்து உள்ளன. தில்லி, பெங்களூரு, சென்னை, தேஜ்பூர் மற்றும் கிரீடிக் நகரங்களில் இதன் கிளைகள் உள்ளது
# திருவெண்காட்டுப் புராணம்

**திருவெண்காட்டுப் புராணம்** என்னும் நூல் 16 ஆம் நூற்றாண்டில் வாழ்ந்த சைவ எல்லப்ப நாவலர் என்பவரால் இயற்றப்பட்டது. திருவெண்காடு ஊரிலுள்ள பெருமான்மீது இந்தப் புராணம் பாடப்பட்டுள்ளது. இப் புலவர் திருத்தொண்டர் புராண சாரம் என்னும் நூலையும் பாடியிருக்கிறார்.  
பாயிரம் மற்றும் 18 சருக்கங்கள் கொண்ட இந்த நூலில் 614 பாடல்கள் உள்ளன.
##### பாடல் - எடுத்துக்காட்டு
:பன்னு சிவநெறி வளர வேண்டிபு, பரஞ்சோதி அடிகள் இந்தப் பதியின் மேவி
:மன்னு புகழ்ச் சுவேதனப் பெருமான் இங்கே, வருக என விளம்புதலும் மவுனம் நீங்கி
:தன்னிகர் இல் அவனது அருள் பெற்றுச் சைவ, சந்தான நெறி தழைக்கத் தமிழ்நூல் செய்தோன்
:அன்னையின் அன்புடையவன் மெய்கண்ட தேவன், அடியவருக்கு அடியவர் தாள் அகத்தில் சேர்ப்பாம்.
மெய்கண்டார் மூன்று வயது வரையில் மௌனமாயிருந்தார், பரஞ்சோதி முனிவர் உபதேசம் பெற்ற பின் பேசினார், தாய்மாமன் திருவெண்ணெய் நல்லூர்க் காங்கேய பூபதியால் வளர்கப்பெற்றார் - என்னும் செய்திகளை இப்பாடல் தெரிவிக்கிறது.
##### பதிப்பு
இந்தப் புராணம் இந்த நூலாசிரியரின் மரபில் வந்தோரால் 1905 ஆம் ஆண்டு பெருந்தோட்டம் ஆசிரியர் துரைசாமிப் பிள்ளை பார்வையில், சென்னை ஈக்காடு, இரத்தினவேலு முதலியாருடைய பண்டித மித்திர அச்சகத்தில் பதிப்பிக்கப்பட்டுள்ளது.
# தொம்மலூரு

**தொம்மலூரு** கிழக்கு பெங்களூரில் உள்ள பகுதி.
# தொம்மலூரு

## பெயர்காரணம்

அங்குள்ள *சொக்கநாத சுவாமி கோயில்* கல்வெட்டில் தமிழில் *தோம்பலூர்* என்று எழுதப்பட்டுள்ளது, அது சோழர்களால் கட்டப்பட்ட கோயில் ஆகும். தோம்பல் எனும் மலரை வைத்து இப்பெயர் ஏற்பட்டிருக்கலாம். கொசுவைக் குறிக்கும் தெலுகு மொழிச்சொல்லான *தோமலு* என்பதில் இருந்து வந்த பெயர் *தொம்மலூர்* எனச்சிலர் கூறி வருகிறார்கள்.
# தொம்மலூரு

## அமைவிடம்

இது பெங்களூர் பழைய விமான நிலைய சாலையில், பழைய விமான நிலையத்திற்கு மிக அருகில் உள்ளது. இந்த பகுதியில் பல தகவல் தொழினுட்ப நிறுவனங்கள் நிறைந்துள்ளன.
# தொம்மலூரு

## நிர்வாகம்

இதுவும் "நம்ம பெங்களூர் மாநகர பேரவை"யினால் ஆளப்படுகிறது.
மேலும் "சாந்தி நகர்" சட்டசபை தொகுதியில் உள்ளது.
# தொம்மலூரு

## மக்கள்

இங்கு பல்வேறு இன மக்கள் வாழ்கின்றனர். கணிசமான அளவில் வாழும் தமிழர்களின் சதவீதம் 36% ஆகும்.
# திப்பசந்திரம்

திப்பசந்திரம் , கிழக்கு பெங்களூரில் உள்ளது.
# திப்பசந்திரம்

## அமைவிடம்

இது 80 அடி சாலையில் , இந்திரா நகருக்கு கிழக்கே , கொடியாளிக்கு வடக்கே உள்ளது.
# திப்பசந்திரம்

## கோயில்

திப்பசந்திரம்"எல்லையம்மன் ஆலயம்" புகழ் பெற்றது .
# திப்பசந்திரம்

## நிர்வாகம்

இது"நம்ம பெங்களூர் மாநகர பேரவை"யினால் ஆளப்படுகிறது.
# திப்பசந்திரம்

## நம்ம மெட்ரோ

நம்ம மெட்ரோ ரயில் திட்டத்தில் , திப்ப சந்திராவுக்கு ரயில் நிலையம் இல்லை. ஆயினும் இந்திரா நகர் "சாமி விவேகானந்தா சாலை" மெட்ரோ நிலையம் திப்பசந்திராவிற்கு அருகில் உள்ளது.
# திப்பசந்திரம்

## மக்கள்

இது தமிழர்கள் நிறைந்த கிழக்கு பெங்களூரில் உள்ளது .
இங்கு தமிழர்களின் மொத்த மக்கள் தொகை 53% ஆகும்.
# பிரசந்தா சந்திரா மகாலனோபிசு

<big>**பிரசந்தா சந்திர மகாலனோபிசு**</big> வேத்தியக் குமுகப் பேராளர்(FRS) (Prasanta Chandra Mahalanobis) (29 சூன் 1893 – 28 சூன் 1972) ஓர் இந்திய அறிவியலாளரும் பயன்முக புள்ளியியல் அறிஞரும் ஆவார். மகாலனோபிசுத் தொலைவு என்னும் இவருடைய புள்ளியியல் அளவீடு ஒன்றுக்காக இவர் அறியப்படுகின்றார். இந்தியாவில் மாந்த உடலிய அளவீடுகளுக்கு முன்னணியான பங்களிப்புகள் செய்தவர். இந்தியப் புள்ளியியல் கழகத்தை இவர் நிறுவியதற்காகவும், பெரிய அளவில் கருத்துக் கணிப்பு செய்வதற்கான முறைகள் வகுத்ததற்கும் இவர் அறியப்படுகின்றார்
# பிரசந்தா சந்திரா மகாலனோபிசு

## குடும்பம் மற்றும் படிப்பு

அவரது குடும்பம் பங்களாதேசில் உள்ள பிக்ராம்பூரை சேர்ந்ததாக் இருந்தது. அவர் சமுதாய சீர்திருத்தவாதிகள் மற்றும் அறிவாற்றல் மிகுந்தவர்கள் உள்ள சூழலில் வளர்ந்தார். அவரது ஆரம்பகால கல்வியை கல்கட்டாவில் உள்ள பிராமோ ஆண்கள் பள்ளியில் பயின்றார். அவர் பிரிசிடென்சி கல்லூரியில் சேர்ந்து இயற்பியலை சிறப்பு பாடமாக எடுத்து பி.எஸ்.சி. எனும் இளம் கலை பட்டம் பெற்றார். அதன் பின் 1913 –ல் மேற்படிப்பிற்காக இங்கிலாந்து சென்ற அவர், அங்கு இந்தியாவின் மிகவும் புகழ்பெற்ற எஸ்.இராமானுஜத்துலன் தொடர்பு ஏற்படுத்திக்கொண்டார்.
# பிரசந்தா சந்திரா மகாலனோபிசு

## புள்ளியியலில் ஆர்வம்

அவருடைய மேற்படிப்பு முடிந்தவுடன் இந்தியா திரும்பிய அவர் பிரிசிடென்சி கல்லூரியின் முதல்வர் எனும் பணியில் சேர்ந்து இயற்பியல் சம்பந்தபட்ட வகுப்புகளை எடுத்தார். உடனடியாக அவர் அறிமுகப்படுத்திய புள்ளியியலின் முக்கியத்துவம், வானியியல் மற்றும் மானுடவியல் தொடர்பான பிரச்சனைகளை தீர்ப்பதற்கு மிகவும் பயனுள்ளதாக உணர்ந்தனர். அவரது சகாக்கள் பலரும் புள்ளியியல் துறையில் ஆர்வம் காட்டியதன் விளைவாக பிரிசிடென்சி கல்லூரியில் அவரது அறை ஒரு சிறிய புள்ளியியல் துறையின் பரிசோதனை கூடமாக மாறியது. அதில் சிலர் பிரமதா நாத் பானர்ஜி, நிகில் ரஞ்சன் சென் மற்றும் சர்.ஆர்.கே.முகர்ஜி ஆகியோர் மிகவும் சிறப்பாக கலந்துரையாடலில் கலந்து கொண்டவர்கள். இத்தகைய கலந்தாய்வுகள் மற்றும் கூட்டங்களும் தான் இந்திய புள்ளியியல் கழகத்தை நிறுவி அதை 28 ஏப்ரல் 1932-ல் முறைப்படி பதிவும் செய்யப்பட்டது. முதலில் இந்த நிறுவனம் பிரிசிடென்சி கல்லூரியின் இயற்பியல் துறையில் செயல்பட்டது. சில காலம் சென்ற பிறகு விரிவாக்கம் செய்யப்பட்டது. அவரின் மிகவும் முக்கியமான பங்களிப்புகள் பெரிய அளவில் மாதிரிகளை கணக்கெடுப்பதில் தொடர்புடையதாக இருந்தது. சோதனை கணக்கீடுகள் மற்றும் மாதிரி முறைகளின் கருத்துக்களுக்கு முன்னோடியாக இருந்தார். பயிர் மகசூல் அளவிடும் முறையை அறிமுகப்படுத்தினார். பின்னாளில் இந்திய திட்டகுழுவின் உறுப்பினர் ஆனார். இந்திய திட்டகுழு உறுப்பினராக இருந்த காலத்தில், இந்தியாவின் ஐந்தாண்டு திட்டத்திற்கு மிகவும் குறிப்பிடத்தக்க வகையில் பங்காற்றியுள்ளார். இந்தியாவின் இரண்டாவது ஐந்தாண்டு திட்டத்திற்கு அவருடைய மாதிரிகளை நடைமுறைபடுத்தியதால், நாட்டின் தொழிற்துறை விரைவாக முன்னேற உதவி புரிந்த்து. இந்தியாவின் மக்கள்தொகை கணக்கெடுக்கும் முறைகளிலும் சில பிழைகளை சரி செய்தார். புள்ளியியல் துறை தவிர கலாச்சாரத்திலும் ஆர்வம் கொண்டு விளங்கினார். இரவீந்தரநாத் தாகூர் அவர்களிடம் செயலாளராக பணிபுரிந்தார். குறிப்பாக புகழ்பெற்ற அந்த கவிஞரின் வெளிநாட்டு விஜயத்தின் போது விஸ்வாசமாக இருந்தார்.
# பிரசந்தா சந்திரா மகாலனோபிசு

## பெற்ற விருதுகள்

மகாலனோபிஸ்ஸிருக்கு , நம் நாட்டின் இரண்டாவது உயரிய விருதான உயர்ந்த குடிமகன் என்ற விருதினை பாரதி பல்கழைகழகம் அவருக்கு அளித்து கெளரவப்படுத்தியது.
புள்ளியியல் அறிவியியல் துறையில் மத்தான பங்களிப்பிற்காக பத்ம விபூசன் என்ற விருதையும் வழங்கியது இந்திய அரசாங்கம்.
# பிரசந்தா சந்திரா மகாலனோபிசு

## இறுதி காலம்

மகாலனோபிஸ் அவர்கள் தனது 78-ம் வயதில் ஜூன் 28, 1972 ஆம் ஆண்டு மறைந்தார். அந்த வயதிலும் தனது ஆராய்ச்சிகளை தொடர்ந்தார் மற்றும் தன்னுடைய கடமைகள் அனைத்தையும் சரிவர செய்தார். அவரது பிறந்த தினமான ஜூன் 29 – ஐ நமது அரசாங்கம் 2006 – ல் தேசிய புள்ளியியல் தினமாக அறிவித்தது.
# திருத்தளூர் சிஷ்டகுருநாதேசுவரர் கோயில்

**திருத்தளூர் சிஷ்டகுருநாதேஸ்வரர் கோயில்** சுந்தரரால் தேவாரம் பாடல் பெற்ற சிவத்தலமாகும். இத்தலத்தில் மூலவர் சிஷ்டகுருநாதேஸ்வரர் என்றும் பசுபதீஸ்வரர் என்றும் வழங்கப்பெறுகிறார், தாயாரின் பெயர் சிவலோகநாயகி என்றும் பூங்கோதை என்றும் வழங்கப்பெறுகிறது. இத்தலத்தில் சூர்யபுஷ்கரிணி எனும் தீர்த்தமும், கொன்றை மரம் தலமரமாகவும் உள்ளது. திருத்துறையூர் என்பது இத்தலத்தின் புராணப்பெயராகும்.இங்கு நர்த்தன விநாயகர் சந்நிதி அமைந்துள்ளது.
# திருத்தளூர் சிஷ்டகுருநாதேசுவரர் கோயில்

## திருமால்

இத்திருக்கோயிலினுள் ஸ்ரீஆதிகேசவ பக்தவத்சலப் பெருமாள் மற்றும் ஸ்ரீகஜலட்சுமித் தாயார் உள்ளனர்.
# திருத்தளூர் சிஷ்டகுருநாதேசுவரர் கோயில்

## கிழப்பாக்கம்

சுந்தரர் வழிபட இத்திருத்தலத்திற்கு வந்திருந்தபோது மறைந்திருந்து, சுந்தரர் வருந்தியபின்னர் முதியவர் வடிவில் இத்தல இறைவனார் அவர் முன்னர் காட்சி தந்து இறைவனை வழிபடாமல் செல்வதை விசாரித்து, இத்தலக் கோபுரத்தைக் காட்ட, அங்கு ரிஷப வாகனத்தில் உமையம்மையுடன் சிவபெருமான காட்சி தந்தார். வயோதிக வடிவில் இறைவனார் வந்து வருந்திச் சென்ற சுந்தரரை ஆட்கொண்டது கிழப்பாக்கம் எனும் கிராமத்தில்.
# திருத்தளூர் சிஷ்டகுருநாதேசுவரர் கோயில்

## சுந்தரருக்குக் குருவாக

இத்தல இறைவனார் சுந்தரருக்குச் குருவாக அமர்ந்து உபதேசம் செய்தவர். எனவே குரு தோஷ நிவர்த்தித் தலமாக அமைந்துள்ளது.
# திருத்தளூர் சிஷ்டகுருநாதேசுவரர் கோயில்

## திரு அருள்நந்தி சிவாச்சாரியார்

சைவ சமயத்தின் சந்தானக் குரவர்கள் நால்வரில் ஒருவரான ஸ்ரீ அருள்நந்தி சிவாச்சாரியார் பிறந்து வாழ்ந்தத் திருத்தலம் திருத்துறையூர். இவர் முக்தி அடைந்தத் திருத்தலமும் இதுவே. இவரது ஜீவசமாதியும் திருத்துறையூரிலேயே அமைந்துள்ளது.
# திருத்தளூர் சிஷ்டகுருநாதேசுவரர் கோயில்

## செல்லும் வழி

பண்ருட்டியிலிருந்து சென்னை செல்லும் வழியே கண்டரக்கோட்டை வழியே அல்லது பண்ருட்டியிலிருந்து புதுப்பேட்டை, சின்னப்பேட்டை வழியே திருத்துறையூரை சென்றடையலாம்.
# பி. சி. துளசி

**பி.சி. துளசி** (*புத்தன்புரையில் சந்திரிகா துளசி* பிறப்பு 31 ஆகஸ்ட் 1991) ஒரு இந்திய
இறகுப்பந்தாட்ட வீராங்கனை. 2010 மற்றும் 2012-ம் ஆண்டுகளில் மும்பையில் நடைபெற்ற டாட்டா ஓபன் இந்திய இன்டர்நேஷனல் சேலஞ்ச் போட்டிகளில் வெற்றி பெற்றார். 2013 ஜூன் மாதம், சிங்கப்பூர் ஓபன் சூப்பர் சீரீஸ் சாம்பியன் போட்டியில் பங்கேற்க தகுதி பெற்றார்.
# இராஜேந்திர பட்டினம் சுவேதாரண்யேசுவரர் கோயில்

**சுவேதாரண்யேஸ்வரர் கோயில்** என்பது சம்பந்தரால் தேவாரம் பாடல் பெற்ற கோயிலாகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.
# இராஜேந்திர பட்டினம் சுவேதாரண்யேசுவரர் கோயில்

## அமைவிடம்

இச்சிவாலயம் இந்தியாவின், தமிழ்நாட்டின், கடலூர் மாவட்டத்திலுள்ள இராஜேந்திரபட்டினம் எனும் ஊரில் அமைந்துள்ளது. இவ்வூரானது எருக்கத்தம்புலியூர், குமரேசபட்டினம், திருவெருக்கத்தம்புலியூர் என்றும் புராணக் காலத்தில் அறியப்பட்டுள்ளது. இச்சிவாலயத்தில் கந்தம், செங்கழுநீர், நீலோத்பவம், சுவேதம் என நான்கு தீர்த்தங்கள் உள்ளன. இத்தலத்தின் தலமரமாக வெள்ளெருக்கு அறியப்படுகிறது.
# இராஜேந்திர பட்டினம் சுவேதாரண்யேசுவரர் கோயில்

## கோயில் வரலாறு

வியாக்ரபாதர் வேடன் புலிக்கால் முனிவராக வழிபட்ட தலம். முருகக்கடவுள் உருத்திரசன்மராகத் தோன்றி வழிபட்டதால் குமரேசம் என்றும் தேவகணங்கள் வழிபட்டதால் கணேசுரம் என்றும் பெயர் பெற்ற தலம்
# இராஜேந்திர பட்டினம் சுவேதாரண்யேசுவரர் கோயில்

## கோயில் அமைப்பு

வைணவத் திருத்தலமான ஸ்ரீமுஷ்ணம் பூவராகசுவாமி இத்தலத்தின் அருகிலுள்ளது.
# இராஜேந்திர பட்டினம் சுவேதாரண்யேசுவரர் கோயில்

## கோயில் சிறப்பு

நைமிசாரண்ய முனிவர்கள் வெள்ளெருக்கு மரங்களாக இத்தலத்தில் உரு எடுத்தனர்.
திருநீலகண்ட யாழ்ப்பாண நாயனார் அவதாரத்தலம்.
# திருவெண்காட்டுப் புராண சாரம்

**திருவெண்காட்டுப் புராண சாரம்** என்னும் நூல் திருவெண்காட்டுப் புராணம் என்னும் நூலின் உச்சிக்கு ஏற உதவும் சாரம் போல உருவாக்கப்பட்டுள்ள ஒரு நூல். புராண நூலும் சார நூலும் 16 ஆம் நூற்றாண்டில் தோன்றியவை. புராண நூல் சைவ எல்லப்ப நாவலரால் இயற்றப்பட்டது. இந்தச் சார நூலைச் செய்தவர் இந்த நூலில் அதிகம் ஈடுபாடு கொண்ட ஒரு புலவர். இவரது பெயர் தெரியவில்லை. இந்த நூலில் 20 விருத்தப் பாடல்கள் உள்ளன. ஒவ்வொரு பாடலும் 14 சீர் கொண்ட கழிநெடிலடி நான்கு கொண்டது.
##### பாடல் பகுதி - எடுத்துக்காட்டு
துவாபர யுகத்தில் சுவேதனாம் அரசன்
::சூழ்வலம் பூதலம் வந்தான்
:தோகையை இழந்தான் மரித்திடாது இருக்க
:: சோதியே இத்தலம் புகுந்தான்
# வார்ப்புரு:தகவற்சட்டம் சிவாலயம்

| imageclass = }
| caption = }}}  
| data1 =
|lat_deg=
|lat_min=
|lat_sec=
|lat_dir=
|lon_deg=
|lon_min=
|lon_sec=
|lon_dir=
|float =
|caption =
| =
|position = }
|mark = Gold temple icon.png
|marksize = 8
|label =
|width = }
}}</>}}  
| label2 = **புவியியல் ஆள்கூற்று**:
| data2 = }}|
|}|}|}|}}|}|}|}|type:landmark}|=}}}}}}  
| header3 = }}}}|பெயர்}}
| label4 = **புராண பெயர்(கள்)**:
| data4 = }
| label5 = **பெயர்**:
| data5 = }
| label6 = **தேவநாகரி**:
| data6 = }
| label7 = **சமக்கிருத ஒலிப்பெயர்ப்பு**:
| data7 = }
| label8 = **ஆங்கிலம்**:
| data8 = }
| label9 = **மராத்தி**:
| data9 = }
| label10 = **வங்காளம்**:
| data10 = }
| label11 = **சீனம்**
| data111 = }
| label12 = **மலாய்**:
| data112 = }
| label13 = **வரிவடிவம்**:
| data13 = }  
| header14 =  
| label15 = **ஊர்**:
| data15 = }  
| label16 = **மாவட்டம்**:
| data16 = }  
| label17 = **மாநிலம்**:
| data17 = }  
| label18 = **நாடு**:
| data18 = }  
| header19 =  
| label20 = **மூலவர்**:
| data20 = }  
| label21 = **உற்சவர்**:
| data21 = }  
| label22 = **தாயார்**:
| data22 = }  
| label23 = **உற்சவர் தாயார்**:
| data23 = }  
| label24 = **தல விருட்சம்**:
| data24 = }  
| label25 = **தீர்த்தம்**:
| data25 = }  
| label26 = **ஆகமம்**:
| data26 = }  
| label27 = **சிறப்பு திருவிழாக்கள்**:
| data27 = }  
| header28 =  
| label29 = **பாடல் வகை**:
| data29 = }  
| label30 = **பாடியவர்கள்**:
| data30 = }  
| header31 =  
| label32 = **கட்டடக்கலை வடிவமைப்பு**:
| data32 = }  
| label33 = **கோயில்களின் எண்ணிக்கை**:
| data33 = }  
| label34 = **மலைகளின் எண்ணிக்கை**:
| data34 = }  
| label35 = **நினைவுச்சின்னங்களின் எண்ணிக்கை**:
| data35 = }  
| label36 = **கல்வெட்டுகள்**:
| data36 = }  
| header37 =  
| label38 = **தொன்மை**:
| data38 = }  
| label39 = **நிறுவிய நாள்**:
| data39 = }  
| label40 = **கட்டப்பட்ட நாள்**:
| data40 = }  
| label41 = **அமைத்தவர்**:
| data41 = }  
| label42 = **கட்டடக் கலைஞர்**:
| data42 = }  
| label43 = **கோயில் அறக்கட்டளை**:
| data43 = }  
| label44 = **வலைதளம்**:
| data44 = }  
| label45 = **தொலைபேசி எண்**:
| data45 = }  
| label46 = **தேவார வைப்புத் தலப்பாடல் பாடியவர்கள்**:
| data46 = }  
| below =
}}<noinclude>
</noinclude>
# முயலும் ஆமையும் கதை

**முயலும் ஆமையும் கதை** தமிழ்ச் சூழலில் மிகப்பரவலாக வழங்கிவரும் செவி வழி நீதிக் கதையாகும்.இக்கதை சோம்பேறித்தனம் மற்றும் ஏளனம் போன்றவற்றின் விளைவுகளைக் கூறுகிறது.சில சிறுவர் இலக்கிய நூல்களில் இக்கதை அச்சுவடிவத்திலும் காணக்கிடைகிறது.
ஒரு முயல்,நரி மற்றும் சில விலங்குகள் இக்கதையின் பாத்திரங்களாக வருகின்றனர்.
# முயலும் ஆமையும் கதை

## கதைச் சுருக்கம்

ஒரு காட்டில் பல மிருகங்கள் வசித்து வந்தன.அங்கு வசித்து வந்த முயலுக்கு கர்வம் அதிகம்.அது தானே இக்காட்டில் வேகமாக ஓடுவேன் என்ற கர்வம் வந்தது.மெதுவாக நகரக்கூடிய ஆமையிடம் ஏளனமாக ஒருநாள் முயல் தன்னுடன் ஓட்டப் பந்தயத்திற்கு வருமாறு கேட்டது.முதலில் இல்லை எனக்கூறிய ஆமை முயலின் கர்வத்தை அடக்க வேண்டுமென நினைத்து ஆம் என்றது.பல மிருகங்களுக்கு இடையில் போட்டி ஆரம்பமானது.ஒரு முடிவிடமும் அறிவிக்கப்பட்டது.முயல் ஆமையை விட பன்மடங்கு வேகத்தில் ஓடியது.ஆமையோ மிகவும் மெதுவாகவே சென்றது.முக்கால்வாசி தூரம் ஓடி முடித்த முயல் ஆமை மெதுவாக வருவதைக்கண்டு ஒருமரத்தின் கீழ் நித்திரை செய்தது.ஆமையோ மெது மெதுவாக முயல் தூங்கிய தூரத்தைக்கடந்து முடிவுக்கோட்டை நெருங்கியது.அந்த நேரம் தூக்கம் கலைந்த முயல். ஆமை எல்லையை நெருங்கியதை கண்டு ஓட்டம் பிடித்தது.எனினும் முயலுக்கு முதல் ஆமை வெற்றி இலக்கை அடைந்தது.  
இக்கதை முயலாமையை கூறும் கதை எனவும் விபரிக்கப்படுகின்றது.
# திருவேங்கட உலா

**திருவேங்கட உலா** என்னும் உலா நூல் 16 ஆம் நூற்றாண்டில் தோன்றியது. உலா நூல்கள் எனத் தனியாகப் போற்றப்படும் நூல்களில் திருமாலைப் பற்றிய உலா நூல்கள் மூன்று உள்ளன. திருக்குறுங்குடி அழகிய நம்பி உலா, சிறுபுலியூர் உலா ஆகிய இரண்டும் 17 ஆம் நூற்றாண்டில் எழுதப்பட்டவை. இவற்றின் ஆசிரியர் பெயர் தெரியவில்லை. மற்றொன்று திருவேங்கட உலா. இது மற்றைய இரண்டினுக்குக் காலத்தால் முந்தியது.
# சிக்கபேட்டே

**சிக்கபேட்டே** (*Chickpet*) என்பது இந்தியாவின் கர்நாடக மாநிலத்தின், பெங்களூரிலுள்ள ஒரு பகுதியாகும். இது 400 ஆண்டுகள் வரலாறு சிறப்புமிக்கது. நகரின் பழமையான பகுதிகளில் ஒன்றான இது மொத்த மற்றும் சில்லறை துணி கடைகளுக்கு பிரபலமானது. இது பெங்களூரில் உள்ள எலக்ட்ரிக் மார்க்கெட் பகுதிக்கு அருகில் உள்ளது. பெங்களூரு தெற்கு மக்களவைத் தொகுதியின் ஒரு பகுதியாகும். இதன் வேர்கள் 16ஆம் நூற்றாண்டைச் சேர்ந்தவை. சிவாஜி தனது குழந்தைப் பருவத்தின் ஆரம்ப ஆண்டுகளை தனது தந்தை சாகாஜி போஸ்லேவுடன் பெங்களூரில் கழித்ததாகவும் கூறப்படுகிறது. அவருடைய அரண்மனை இன்று *சிக்பேட்* என்று அழைக்கப்படும் பகுதியில் இருந்தது. இன்று தென்னிந்தியாவில் சென்னையிலுள்ள சௌகார்பேட்டைக்கு அடுத்தபடியாக இரண்டாவது பெரிய மார்வாடி சமூகம் வசிக்கும் இடம்.
# தாசரள்ளி

தாசரள்ளி (அ) "T . தாசரள்ளி" என்பது பெங்களூர் புறநகர் மாவதில் உள்ள ஒரு நகரம் ஆகும்.
# தாசரள்ளி

## மக்கள் தொகை

2011 ஆம் ஆண்டு கணக்கெடுப்பின்படி இங்கு 2, 50 ,000 மக்கள் வாழ்ந்து வருகிறார்கள்.
# தாசரள்ளி

## தமிழர்

இவர்களுள் 25,900 பேர் தமிழர் ஆவர் . ஏறக்குறைய 11% பேர் தமிழர் ஆவர்.
# நிர்வாகம்

தாசரள்ளி, நகரசபையினால் ஆளப்பட்ட இது, 2012 ஆம் அண்டு முதல் "நம்ம பெங்களூர் மாநகர மாமன்றத்தால்" ஆளப்படுகிறது .
# நிர்வாகம்

## சட்டசபை தொகுதி

இது" T . தசராளி "சட்டசபை தொகுதியில் வருகிறது.
# எலக்ட்ரானிக் சிட்டி

**மின்னணு நகரம்**, பெங்களூர் நகர்ப்புற மாவட்டத்தில் ஆனைக்கல் தாலுக்காவில் உள்ள ஒரு பேரூராட்சி ஆகும். 800 ஏக்கர்கள் பரப்பளவில் அமைந்துள்ள இது பல முன்னோடி தொழில்நுட்ப நிறுவனங்களான இன்போசிஸ்,விப்ரோ, டிசிஎஸ், ஹச்சிஎல், டெக்மஹேந்திரா, பைகான் போன்றவற்றின் தலைமையிடமாக அமைந்துள்ளது.
# எலக்ட்ரானிக் சிட்டி

## அமைவிடம்

இது தேசிய நெடுஞ்சாலை 47'க்கு ஒரு புறத்தில் 322 ஏக்கருக்கும் அதிகமான இடத்தில் அமைந்துள்ளது.
# எலக்ட்ரானிக் சிட்டி

## சிறப்பு

இது தகவற்தொழிற்நுட்ப நிறுவனங்களுக்காக 1990-களில் துவங்கப்பட்டதாகும். இது ஆசியாவிலேயே மிகப் பெரிய தகவல் தொழிற்நுட்பப் பூங்கா ஆகும்.
# எலக்ட்ரானிக் சிட்டி

## நிர்வாகம்

இது கர்நாடக ஏலேக்ட்ரோநிக்சால் (காநிக்ஸ்) நடத்தப்பட்டு வருகிறது.
# எலக்ட்ரானிக் சிட்டி

## நிறுவனங்கள்

உலகின் முன்னணி தகவல் தொழிற்நுட்ப நிறுவனங்கள் தங்களது கிளைகளை இங்கு அமைத்துள்ளன. அவை:
1. பாரத மிகு மின் நிறுவனம்
1. பயோக்கான்
1. சி-டாட்
1. ஜெனரல் எலக்ட்ரிக்
1. எச். சி. எல். டெக்னாலஜிஸ்
1. ஹெவ்லட்-பேக்கர்ட்
1. இன்ஃபோசிஸ்
1. சத்யம் கம்ப்யூட்டர் சர்வீசஸ் லிட்.
1. டாட்டா கன்சல்டன்சி சர்வீசஸ்
1. விப்ரோ
# திருவண்ணாமலை மாநகராட்சி

**திருவண்ணாமலை மாநகராட்சி** இந்தியாவின் தமிழக மாநிலத்தில் 2024 உருவான புதிய மாநகராட்சியாகும். இது மிகப் பழமையான நகராட்சிகளுள் ஒன்றாக சனவரி 12 , 1866 அன்று இது உருவாக்கப்பட்டது.  
இதன் பட்டயம் (தனிபுரிமை சாசனம்) டிசம்பர் 2, 1865ல் கிழக்கு இந்திய கம்பனியரால் எற்படுத்தப்பட்ட , திருவண்ணாமலை நகராட்சி மற்றும் ஏனையப் பிரதேசங்கள் என்ற அரசியலமைப்பின் பெயரால் கோட்டையின் 21 மைல்கள் தொலைவு எல்லையை வரையறையாகக் கொண்டு செயற்பட்டது. இது **திருவண்ணாமலை நகராண்மைக் கழகம்** என்னும் பெயரில் இந்தியா விடுதலை அடையும் வரை செயற்பட்டது.  
- திருவண்ணாமலை 1866 இல் "மூன்றாம் நிலை நகராட்சி"யாக உருவாக்கபெற்றது .
- 1946 இல் இரண்டாம் நிலை நகராட்சியாக உயர்த்தப்பட்டு ,
- 1971 இல் முதல் நிலை நகரட்சியாக உருவானது .
- 1998 இல் தேர்வு நிலை நகராட்சியாக ,
- 2003 இல் "சிறப்பு நிலை நகராட்சி"(பெருநகராட்சி) யாகவும் தரம் உயர்த்தப்பட்டது .
- 2024 மார்ச் 15 இல் 18 ஊராட்சிகளை ஒன்றிணைத்து மாநகராட்சியாக உயர்த்தப்பட்டது.
# திருவண்ணாமலை மாநகராட்சி

## திருவண்ணாமலை பெருநகராட்சி அன்றிருந்தநிலை மற்றும் தற்பொழுது

| ஆண்டு | முந்தய
நகராட்சியின் நிலை | தற்பொழுதய
நகராட்சியின் நிலை |  |  |
| --- | --- | --- | --- | --- |
| கோட்டம் | 1941 | 17 | 39 |  |
| மக்கள் தொகை | 1941 | 36 ஆயிரம் | 1.75 இலட்சம் |  |
| பரப்பளவு | 1941 | 2.3 ச.மைல் | 14 ச.கி.மீ | } |
# மதுரை சொக்கநாதர் உலா

**மதுரை சொக்கநாதர் உலா** என்னும் இந்த நூலை **மதுரை உலா** எனவும் வழங்குவர். இதனை இயற்றியவர் 16 ஆம் நூற்றாண்டில் வாழ்ந்த புராணத் திருமலை நாதர். உலா இலக்கியங்களில் இது பொதியதொரு மரபினைப் பின்பற்றிப் பாடப்பட்டுள்ளது. உலா என்னும் சிற்றிலக்கியம் பொதுவாக உலாவரும் பாட்டுடைத் தலைவனை ஏழு பருவ-மகளிர் கண்டு காதல் கொள்வதாகப் பாடப்படும். இந்த உலாநூல் மதுரை சொக்கநாதர் ஏழு நாள் ஏழு வகையான ஊர்திகளில் உலா வந்ததாகப் பாடுகிறது.
:முதல் நாள் - தேர்
:இரண்டாம் நான் - வெள்ளை யானை
:மூன்றாம் நாள் - வேதக்குதிரை
:நான்காம் நாள் - இடப-வாகனம்
:ஐந்தாம் நாள் - தரும-ரிஷபம்
:ஆறாம் நாள் - கற்பக விருட்சம்
:ஏழாம் நாள் - சித்திர விமானம்
இந்த நூல் 376 கண்ணிகளைக் கொண்டதாய்க் கலிவெண்பா யாப்பில் அமைந்துள்ளது. பாண்டிய மன்னன் வீரமாறன் காலத்தில் இயற்றப்பண்ணது. இந்த நூல் தோன்றிய காலத்தில் பரஞ்சோதி முனிவர் இயற்றிய திருவிளையாடல் புராணம் தோன்றவில்லை. எனினும் அதில் கூறப்பட்டுள்ள இறைவன் சொக்கநாதரின் 64 திருவிளையாடல்கள் இந்த உலாவில் முறைப்படுத்திச் சொல்லப்பட்டுள்ளன.
##### பாடல் - எடுத்துக்காட்டு
:- நறை கமழும்
:வான் பாயும் சோலை வயல் செந்நெல் கன்னலுக்குத்
:தேன் பாயும் பாண்டித் திருநாடன் - தான் பாடல்
:தங்கும் மறை ஓசை சங்கத் தமிழ் ஓசை
:பொங்கும் மதுராபுரி வேந்தன்.
# திருவொற்றியூர் தியாகேசர் பஞ்சரத்தினம்

**திருவொற்றியூர் தியாகேசர் பஞ்சரத்தினம், வடிவுடையம்மை பஞ்சரத்தினம்** என்னும் இரண்டு நூல்களும் இரட்டையர் பாடியதாகப் பதிப்பிக்கப்பட்டுள்ளன. பஞ்சரத்தினம் என்பது ஐந்து பாடல்களைக் கொண்ட நூல். திருவொற்றியூர் தியாகேசர்மீது பாடப்பட்ட ஐந்து பாடல்களும். அவ்வூர் வடிவுடையம்மை மீது பாடப்பட்ட ஐந்து பாடல்களும் இவற்றில் உள்ளன. இவற்றில் வடிவுடையம்மை மீது பாடப்பட்ட நூலில் அபிராமி அந்தாதி நூல் பற்றிய குறிப்பு வருகிறது. எனவே இவை இரட்டையரால் பாடப்பட்டவை அல்ல. அபிராமி அந்தாதி நூல் தான்றிய 19 ஆம் நூற்றாண்டு நூல்கள்.
# சர் ச. வெ. இராமன் நகர்

**சர் ச. வெ. இராமன் நகர்** அல்லது சர் சந்திரசேகர வெங்கட இராமன் நகர் (ஆங்கிலத்தில்: *Sir C.V. Raman Nagar*) கிழக்கு பெங்களூரில் உள்ளது.
# சர் ச. வெ. இராமன் நகர்

## பெயர்காரணம்

இது தமிழக அறிவியலார் சந்திரசேகர வெங்கட இராமன் அவர்களின் நினைவாக அமைக்கப்பெற்றது.
# சர் ச. வெ. இராமன் நகர்

## புகழ்

சர் ச. வெ. இராமன் 30 வருடம் பெங்களூரில் உள்ள இந்திய அறிவியல் கழகத்தில் பணிபுரிந்ததின் அடையாளம் இது ஆகும்.
# சர் ச. வெ. இராமன் நகர்

## மக்கள்

இங்கு தமிழர்கள் (39%) அதிகமாக உள்ளனர்.
# திருமழபாடி வைத்தியநாதர் கோயில்

**திருமழபாடி வைத்தியநாதர் கோயில்** என்பது தமிழ்நாடு, அரியலூர் மாவட்டம், திருமழபாடி என்ற ஊரில் அமைந்துள்ள ஒரு சிவன் கோயில் ஆகும். சம்பந்தர், அப்பர், சுந்தரர் ஆகியோரால் தேவாரம் பாடல் பெற்றது. இத்தலத்தின் மூலவர் வைத்தியநாதசுவாமி, தாயார் சுந்தராம்பிகை ஆவர். தல விருட்சமாக பனை மரம் உள்ளது. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 54வது சிவத்தலமாகும்.
# திருமழபாடி வைத்தியநாதர் கோயில்

## தல வரலாறு

கயிலைநாதன் எழுந்தருளியுள்ள திருக்கோவிலை கண்டு வழிபட எண்ணிய நம்பியாரூரராம் சுந்தரமூர்த்தி சாமிகள் திருவாரூரிலிருந்து புறப்பட்டு நன்னிலம், திருவாஞ்சியம், ஆவடுதுறை, நாகேச்சரம், கண்டியூர் போன்ற தலத்தை தரிசித்து திருவாலம் பொழிலையைடைந்து இறைவனை வழிபட்டு அன்றிரவு தங்கியிருந்த போது அவர் கனவில் சிவபெருமான் தோன்றி "மழபாடிக்கு வருவதற்கு மறந்தாயோ" என்று வினவி மறைந்தார். பின் வடகரையை அடைந்து திருமழபாடி ஈசனாரை தரிசித்து,
<poem>
"பொன்னார் மேனியனே புலித்தோலை அரைக்கு அசைத்து
மின்னார் செஞ்சடைமேல் மிளிர் கொன்றை அணிந்தவனே
மன்னே மாமணியே மழபாடியுள் மாணிக்கமே
அன்னே உன்னை அல்லால் இனியாரை நினைக்கேனே"
என்ற தேவார திருப்பதிகத்தை பாடிப்போற்றினர்.
</poem>
இந்த மழப்பாடி ஈசனை சுந்தரர் காலத்துக்கு முன்பே திருஞானசம்பந்தர் கண்டு "காச்சிலாத பொன்னோக்கும் கனகவயிரத்தின் ஆச்சிலதா பளிங்கினன் மழப்பாடி வள்ளல்" என்று போற்றியுள்ளார்.
திருநாவுக்கரசரோ "மரு சுடரின் மாணிக்கக்குன்று கண்டாய் மழப்பாடி மண்ணும் மணாளன் தானே " என்று மழப்பாடி ஈசனை போற்றியுள்ளார்.
# திருமழபாடி வைத்தியநாதர் கோயில்

## ஆவணம் காத்த கங்கை கொண்ட சோழன்

திருமழபாடி என்னும் இத்திருத்தலம் கொள்ளிடம் ஆற்றின் வடக்கு மற்றும் மேற்கு கரைகளில் திகழ்வதாகும். இந்த கோவில் கிழக்கு நோக்கி ஏழு நிலைகளையுடைய ராஜகோபுரம் இரண்டு திருசுற்றுகள் உடன் கோபுரம் அமைந்துள்ளது. இந்த ஆலயத்தில் பல்லவ வேந்தர்களின் பாடல் இடம்பெற்றுள்ளதால் இவ்வாலயம் கி.பி 7 ஆம் நூற்றாண்டு காலத்திய ஆலயம் என்பதில் ஐயமில்லை. ஆதித்தசோழன் காலம் தொடங்கி பல்வேறு சோழ அரசர்களின் கல்வெட்டு சாசனங்கள் சுந்தரபாண்டியன் போன்ற பாண்டிய மன்னர்களின் கல்வெட்டுகள், போசன அரசர்கள், கோனேரிராயன் காலத்து மற்றும் விஜய நகர நாயக்க மன்னர்கள் கல்வெட்டுகளை இந்த கோவிலில் காணலாம். சோழர் கல்வெட்டுகளில் வடகரை ராஜராஜ வளநாட்டுப் பொய்கை நாட்டு உட்பிரிவான மிய்பிலாற்று திருமழபாடி என்றும் ராஜேந்திர சிம்ம வளநாட்டுப் பொய்கை நாட்டுத் திருமழபாடி என்றும் இவ்வூர் குறிப்பிடப்பெற்றுள்ளது. இவ்வூரோடு இணைந்து ஸ்ரீ கண்டராதித்தர் சதுர்வேதிமங்கலம் என்ற பேரூரும் இருந்துள்ளது. தற்போது இவ்வூர் கண்டராதித்தம் என்ற பெயரோடு மழபாடியோடு இணைந்து திகழ்கின்றது. இங்குள்ள செம்பியன் மாதேவிப் பேரேரி என்ற பெயரால் சோழர்கள் வெட்டுவிக்கப்பெற்றதோடு எந்த ஏரியில் பிரிந்து செல்லும் வாய்க்காலுக்கு ராஜராஜன் வாய்க்கால், குலமணிக்க வாய்க்கால், சுந்தரசோழன் வாய்க்கால் உத்தமசோழன் வாய்க்கால் என்ற பெயரில் இருந்தமையும் குலோத்துங்கசோழப் பெருவழி என்ற நெடுஞசாலை இவ்வூர் வழி சென்றமையும் சோழசமாதேவி வீதி, கண்டராதித்தர் வீதி என்ற இரண்டு வீதிகள் இருந்தமையும் கல்வெட்டு சொல்லும் செய்திகளாகும். இத்திருக்கோவிலில் மிக தலையாய சிறப்புடைய கல்வெட்டு முதலாம் ராஜேந்திர சோழனின் 14ஆம் ஆண்டு 70 ஆம் நாளில் வெட்டுவிக்கப்பெற்ற சாசனமேயாகும். ராஜராஜ சோழனின் காலத்தில் சிதைந்த திருமழபாடி கோவிலை புதுப்பிக்க விரும்பி ஓர் ஆணை பிறப்பித்தான் அதன்படி கோவில் விமானத்தை பிரித்து மீண்டும் கற்றளியாக புதுப்பிக்கவேண்டி இருப்பதால் விமானத்தில் உள்ள கல்வெட்டு சாசனங்களை படியெடுத்து புத்தகத்தில் பதிவு செய்யவேண்டும். புதிய கற்கோவில் எடுத்த பிறகு மீண்டும் அக்கல்வெட்டுகளை அங்கு பொறிக்கவேண்டும் என்பதேயாகும். திருமழபாடி கோயில் திருப்பணியை மன்னன் ராஜேந்திர சோழன் கி.பி 1026 இல் நிறைவுசெய்ததாக கல்வெட்டுகள் சொல்கின்றது. புத்தகத்தில் பதிவு செய்யப்பெற்ற பழைய கல்வெட்டு செய்திகளை நகல்களை தன்னுடைய தண்டநாயக்கர்(சேனாதிபதி) ராமன் அருள்மொழியான உத்தமசோழ பிரம்மராயன் மேற்பார்வையில் ஓலை அனுப்பி திருமழபாடி கோயிலின் அலுவலரான குளவன் சோழன் அரங்கலமுடையன் பட்டலாகன், திருமழபாடி பிச்சன் கண்டராதித்த சதுர்வேதிமங்கள சபையோர் பெரும்புலியூர் சபையோர் ஆகியோர் முன்னிலையில் கல்வெட்டுகள் ஒப்பிட்டு பார்த்தபின் கல்வெட்டில் பொறிக்கவேண்டும் என்பது ராஜேந்திர சோழரின் ஆணை மேலும் இந்த ஆணை திருமழபாடிமூலவரின் கருவறைச் சுவற்றில் 83 வரிகளில் பதிவு செய்யப்பெற்றுள்ளது. அதில் 73 வரிகள் ராஜேந்திர சோழனின் ஆணையும் 74 ஆம் வரிகளில் ராஜ ராஜ சோழரின் ஆணையும் இடப்பெற்றுள்ளது சிறப்பு செய்தியாகும். இந்த அனைத்து செய்திகளையும் தற்போது உள்ள கல்வெட்டுகளில் காணலாம்.
# திருமழபாடி வைத்தியநாதர் கோயில்

## சிறப்பு

இத்தலம் புருஷாமிருகம் மகரிஷியால் பூஜிக்கப் பெற்றதும் திருமால், இந்திரன் ஆகியோரால் வழிபடப் பெற்ற பெருமையும் உடையதாகும். சந்திரனுக்குள்ள கய நோயை போக்கியதால் இறைவன் வைத்தியநாதர் எனப் பெறுகிறார்.புருஷாமிருக முனிவரால் பிரதிஷ்டை செய்யப்பெற்ற சிவலிங்கத்தைப் பிரம்மன் பெயர்த்தெடுக்க முயன்றபோது வச்சிரத்தம்பமாக இறைவன் விளங்கிய காரணத்தால் "வச்சிரதம்பேசுவரர்' எனவும் அழைக்கப்படுகின்றார். இத்தல அம்பிகைக்கு சுந்தரராம்பிகை, அழகம்மை, பாலாம்பிகை என்ற திருநாமங்கள் உண்டு. இத்தல தீர்த்தம் இலக்குமியின் பெயரால் "இலக்குமி தீர்த்தம்' என அழைக்கப்படுகிறது. சோமாஸ்கந்த வடிவம் ஒரே கற்சிலையில் அமையப் பெற்றுள்ள அற்புதமான தலம்.
# திருமழபாடி வைத்தியநாதர் கோயில்

## நந்திதேவர் விழா

சிலாதமுனிவரின் புதல்வராய்த் தோன்றியவர் திருநந்தி தேவராவார். நந்தீஸ்வரருக்கும் சுயசாம்பிகைக்கும் திருமணம் நடந்த இத்தலத்தில் அதனைக் குறிக்கும் விதத்தில் ஆண்டுதோறும் பங்குனி மாதத்தில் நந்திதேவர் விழா பெருவிழாவாக நடைபெற்று வருகின்றது. அன்றைய நாளில் திருவையாற்று இறைவன் ஐயாறப்பர் இங்கு எழுந்தருளுவதும் திருவையாற்றில் நடைபெறும் சப்தஸ்தான விழாவிற்கு இங்கிருந்து நந்திதேவர் புறப்பட்டுச் செல்லுவதும் மரபாக இருந்து வருகின்றது. இந்த திருமண வைபவத்தை நேரில் காணும் கல்யாணமாகாத வரன்களுக்கு உடனடியாக திருமண பிராப்தி வாய்க்கும் என்பதும் அக்காரணத்தில்தான் இப்பகுதியில் "நந்தி கல்யாணம் முந்தி கல்யாணம்'' என்ற சொல் வழக்கும் நிலவி வருகிறது என்பதும் சிறப்புத் தகவலாகும்.
# பரோசோரசு

**பரோசோரசு** (Barosaurus) என்பது நீண்ட வால், நீண்ட கழுத்துக் கொண்ட தாவரம் உண்ணும் வகையைச் சார்ந்த மாபெரும் டைனசோராக இருந்தது. இது மிகவும் அறிந்திருக்கும் டிப்லோடோக்கசு இனத்துக்கு நெருங்கிய தொடர்பு கொண்டதாய் இருந்தது.
# பரோசோரசு

## பெயரீடு

பரோசோரசு (Barosaurus) எனும் பெயர் கிரேக்கச் சொற்களான “கனமான” எனும் பொருள் தரும் பாரிசு (βαρυς) மற்றும் “பல்லி” எனும் அர்த்தம் தரும் சோரசு (σαυρος) என்பவற்றின் சேர்க்கையால் உருவானது; எனவே இது “கனமான பல்லி” ஆகின்றது.
# பரோசோரசு

## விளக்கம்

இது ஒரு பெரிய உருப்படியான விலங்கினமாகும். முதிர்ந்த இனமொன்று 26 மீற்றர் (85 அடி) நீளத்தையும் 20 மெட்ரிக் தொன் எடையையும் கொண்டிருந்தது. டிப்லோடோக்கசுடன் ஒப்பிடுகையில் இது மிகவும் நீளமான கழுத்தையும் (10 மீற்றர் நீளம்) குறுகிய வாலையும் கொண்டிருந்தது, ஆனால் இவை இரண்டும் ஏறக்குறைய ஒரே மொத்த நீளம் உடையவை.
இவற்றின் மண்டையோடுகள் இதுவரையிலும் அகழ்வாயிலோ அல்லது தொல் ஆய்விலோ கண்டுபிடிக்கப்படவில்லை.
# தில்லைக் கலம்பகம்

**தில்லைக் கலம்பகம்** என்னும் சிற்றிலக்கியம் 14 ஆம் நூற்றாண்டில் வாழ்ந்த இரட்டையர் பாடிய நூல்களில் ஒன்று, இவர்கள் திரு ஆமாத்தூர்க் கலம்பகம் என்னும் கலம்பக நூலும் பாடியுள்ளனர். தில்லைக் கலம்பகம் தில்லையில் குடிகொண்டுள்ள நடராசப் பெருமான் மீது பாடப்பட்டது. காப்பு வெண்பாவும் 100 பாடல்களும் இதில் உள்ளன.  
சிவபெருமான் சிறப்பு, தில்லையை வழிபட்டோர், பஞ்சபூத தலம், நடனமாடிய சபைகள் முதலானவை இந்த நூலில் கூறப்பட்டுள்ளன. மற்ற தலங்களுக்கு உரிய பூசாபத்ததி காமிகாகமம் . இத் தலத்துக்கு உரிய பத்ததி மகுடாகமம் தில்லையின் நான்கு கோபுரங்கள் இந்நூலில் குறிப்பிடப்பட்டுள்ளன.
##### சொல்லாட்சி
:**துரை** - ஆங்கிலேயனைக் குறிக்கும் 'துரை' என்னும் சொல் இந்த நூலில் வருகிறது.
:**பயல்** - பையல் என்னும் சொல்லே பழமையானது. 10 ஆம் நூற்றாண்டுக்கு முற்பட்ட பிங்க நிகண்டில் பையல் என்னும் சொல் வருகிறது. புகழேந்திப் புலவர் பூசலில் ஒட்டக்கூத்தர் இச்சொல்லைக் கையாண்டுள்ளார். இந்தக் கலம்பகத்தில் இச்சொல் கீழ்மகனைக் குறிக்கும் சொல்லாகப் 'பயல்' என மருவி வருகிறது.
:**கப்பல்** - கப்பல் என்னும் சொல் இந்த நூலில் உள்ளது. கண்ணுடைய வள்ளல் (1375-1425) தம் ஒழிவிலொடுக்கம் என்னும் நூலில் இச் சொல்லை கையாண்டுள்ளார்.
இவற்றால் இந்த நூலின் காலம் புலப்படுகிறது.  
##### முந்தைய ஞானாசிரியர்கள்
சீர்காழி சிற்றம்பல நாடிகள் சீர்காழியில் பல மாணவர்களுடன் இருந்துகொண்டு சைவப் பயிர் வளர்த்துவந்தார். இவரது முதல்-மாணவர் சம்பந்த முனிவர். இவர் தன் உடலை எரிக்கவோ, சுடவோ வேண்டாம் என்று கூறியவர். இவர்களை அறிந்திருந்த இந்த இரட்டையர் இந்தக் கலம்பகத்தில் பாடியுள்ளனர்.
:பழுத்துச் செத்தாலும் பிறந்து செத்தாலும் இப் பாழ் உடலம்
:கொழுத்துச் செத்தாலும் மெலிந்து செத்தாலும் கொலைப் படினும்
:புழுத்துச் செத்தாலும் புதைத்தாலும் காலில் புரியைக் கட்டி
:இழுத்துச் செத்தாலும் சிதம்பரத்தே சென்று இறத்தல் நன்றே.
# கோலார் தங்க வயல்

கே.ஜி.எப். (K .G .F.) அல்லது கோ.த.வயல் முழுமையாக, "கோலார் தங்க வயல்" (ஆங்கிலத்தில் : Kolar Gold Fields), கர்நாடக மாநிலத்தின் கோலார் மாவட்டத்தில், பங்காருபேட்டை தாலுக்காவில் உள்ள ஒரு நகராட்சி ஆகும்.
- இது அதே பெயரில் உள்ள "கே.ஜி.எப்." நகரியத்தையும் இணைத்தது ஆகும்.
# கோலார் தங்க வயல்

## அமைவிடம்

இது "டோடு பெட்டா " மலையின் கிழக்கு சரிவில் , கடல் மட்டத்தில் இருந்து சுமார் 3,196 அடி உயரத்தில் உள்ள "தங்க சுரங்கம்" மற்றும் அதை சார்ந்த ஊரும் ஆகும்.
# கோலார் தங்க வயல்

## வரலாறு

இது தமிழர் நாகரிக வரலாற்றுக் காலத்தில் இருந்தே தங்கம் வெட்டுதலில் புகழ் பெற்றது. அரப்பா , மொகன்சதாரோவில் கிடைத்த வரலாற்றுப் புதையலில் இருந்த தங்கத்துடன் , ஒன்றுபோல் குணம் கொண்டுள்ளது.  
எனவே தமிழர் நாகரீகம்.... தமிழகத்தில் இருந்து தற்போதைய இந்திய கண்டத்தின் ஹரப்பா மொகஞ்சதாரோ வரை பரவி இருந்தது என்பதற்கு இங்கு உள்ள தங்கமும், அங்கு அகழ்வாய்வில் கிடைத்த தங்க புதையல் தங்கமும் ஒரே மாதிரியாக இருப்பதுமே சாட்சி.  
இங்கு தங்கம் வெட்டும் பணி கி.மு முதலாம் நூற்றாண்டு முதலே நடந்து வருவதாய்த் தகவல்கள் உள்ளன.  
ஏனென்றால் கி.மு க்கு முற்பட்ட காலத்தில் இருந்தே இது தற்போதைய இந்தியாவின் தென் பகுதிகளை ஆண்டுவந்த சேர சோழ பாண்டியர் போன்ற தமிழ் மன்னர்களின் ஆளுகைக்கு உட்பட்டதாக இருந்து வந்துள்ளது  
இந்தியா பிரித்தானிய அரசிடம் இருந்து சுதந்திரம் வாங்கிய பின்பு, அப்போதைய மாகாணங்கள் யாவும் மொழிவாரி மாநிலங்களாக பிரிக்கப்பட்டபோது, சில தமிழ் நாட்டில் ஆதிக்கம் செலுத்திய தமிழர் அல்லாத அரசியல்வாதிகளால், இங்கு வாழும் தமிழ் மக்களின் எதிர்ப்பையும் மீறி தமிழ் நாட்டில் இருந்து பிரித்து இது கர்நாடகாவுடன் இணைக்கப்பட்டது.
# கோலார் தங்க வயல்

## நகரியம் உருவாக்கம்

1800 களில் , ஆங்கிலக் கிழக்கிந்திய நிறுவனத்தால் தங்கச் சுரங்கங்கள் வெட்டும் பணி துவங்கியது . இதற்காகப் பெருமளவில் மக்கள் , தமிழ்நாட்டின் வடாற்காடு மாவட்டத்தில் இருந்தும் , சித்தூர் மாவட்டத்தில் இருந்தும் வரவழைக்கபட்டனர். இவர்கள் சுரங்கத்திற்கு அருகிலேயே வீடுகட்டித் தங்கியதால் கோலார் தங்க வயல் நகரியம் உருவாகியது.
# கோலார் தங்க வயல்

## மக்கள் தொகை மற்றும் வகைப்பாடு

கோலார் தங்க வயலின் மக்கள் தொகை 3,00,000 க்கும் அதிகம் ஆகும். எனினும் தங்க சுரங்கம் மூடப்பட்ட காரணத்தால் , மக்கள் பெங்களூருக்கு புலம்பெயர்ந்து வருகின்றனர். 2011 ஆம் ஆண்டுக் கணக்குப்படி இதன் மக்கள் தொகை 1,44,000 ஆகக் குறைந்தது .
இது தமிழர் பெரும்பான்மையாய் வசிக்கும் பகுதி ஆகும். இங்கு தமிழர்கள் 90% வசிக்கின்றனர். மேலும் தெலுங்கர்களும் உள்ளனர் . கன்னடர்கள் மிக குறைந்த அளவே உள்ளனர் .
# கோலார் தங்க வயல்

## பெங்களூர் தமிழர்களின் தாய் வீடு

இன்று பெங்களூர் நகரில் வாழும் பழைய தமிழ்மக்கள் பலரும் கே.ஜி.எப் ஐத் தாய்வீடாக கொண்டவர்கள் ஆவர்கள். இவர்கள் கே.ஜி.எப் சுரங்கம் 1950 களில் பணி குறைந்த போது "பெங்களூருக்கு" வேலை தேடி சென்றோராவர்.
# கோலார் தங்க வயல்

## தட்பவெப்பநிலை

இது 3200 அடி உயரத்தில் உள்ளதால் , தட்பவெப்பம் மலைப்பகுதியை ஒத்து இருக்கும். அதனால் இது "குட்டி இங்கிலாந்து" என வழங்கப்படுகிறது.
# கோலார் தங்க வயல்

## தற்போதைய நிகழ்வுகள்

கூடங்குளம் அணு மின் நிலையத்தின் அணுக் கழிவுகள் இங்கு கொட்டப்படும் என்று தகவல் வந்ததால் , மக்கள் பெரும் கிளர்ச்சி செய்தனர் .
# வட ஆற்காடு

**வட ஆற்காடு மாவட்டம்** இந்தியாவின் தமிழ்நாட்டில் அமைந்திருந்த பிரிக்கப்பட்ட பழைய மாவட்டம் (ஜில்லா) ஆகும்.
# வட ஆற்காடு

## சித்தூர் மாவட்டம் (மதராஸ் மாகாணம்)

முகலாய ஆட்சிக்குட்பட்ட ஆற்காடு மாநிலத்தின் (சுபா) தலைநகராக ஆற்காடு (Arcot) இருந்தது. இந்நகரம் இன்று வேலூர் மாவட்டத்தில் உள்ளது. 17ஆம் நூற்றாண்டின் பிற்பகுதியில் முகலாயர் தென்னிந்தியாவில் தங்கள் ஆட்சியை இழந்தபோது, ஆற்காடு பகுதிகளை உள்ளூர் ஆற்காடு நவாப்கள் ஆட்சி புரியத் தொடங்கினார். ஆற்காடு சுபாவை 1801-ஆம் ஆண்டு பிரித்தானிய கிழக்கிந்தியக் கம்பனி கையகப்படுத்தியது. தனது நிருவாக வசதிக்காக வட ஆற்காடு, தென் ஆற்காடு என இரு மாவட்டங்களாக பிரித்து ஆண்டது. 1901-ஆம் ஆண்டு சித்தூரை தலைமையிடமாக கொண்டு வட ஆற்காடு மாவட்டம் செயல்பட்டு வந்த போது வேலூர், ஆரணி, ஆற்காடு, செய்யாறு, போளூர், வந்தவாசி, குடியாத்தம், வாலாஜா ஆகிய வட்டங்களை உள்ளடக்கியதாக அமைந்தது.
# வட ஆற்காடு

## வட ஆற்காடு மாவட்டத்தின் வட்டங்கள்

1911 வட ஆற்காடு ஜில்லாவில் இருந்து சித்தூர் மாவட்டம் பிரிக்கப்பட்டது. அதன்பிறகு எல்லைகளை மறுசீரமைத்து வேலூரை தலைமையிடமாகக் கொண்டு பழைய வட்டங்களைக் கொண்டும் மற்றும் புதிய வட்டங்களை உருவாக்கியும் வட ஆற்காடு மாவட்டம் செயல்பட்டது. அதாவது, ஆற்காடு, வேலூர், வாலாஜா, ஆரணி, போளூர், செங்கம், திருவண்ணாமலை, வந்தவாசி, திருவத்திபுரம், குடியாத்தம், அரக்கோணம், திருப்பத்தூர், ஆகிய தாலுகாக்களை உள்ளடக்கி வருவாய் கோட்டங்களான திருவோத்தூர் - ஆரணி, திருப்பத்தூர், திருவண்ணாமலை, இராணிப்பேட்டை, வேலூர் 1959 ஆம் ஆண்டு நிர்வாக வசதிக்காக உருவாக்கி செயல்பட்டு வந்தது. மீண்டும் 1989-இல் வட ஆற்காடு மாவட்டமானது வட ஆற்காடு சம்புவராயர் மாவட்டம் (இன்று: திருவண்ணாமலை மாவட்டம் ) வட ஆற்காடு அம்பேத்கார் மாவட்டம் (இன்று:வேலூர் மாவட்டம்) என்று இரண்டாக நிர்வாக வசதிக்காக பிரிக்கப்பட்டது. மேலும் நிர்வாக வசதிக்காக வேலூர் மாவட்டத்தை ஆகஸ்டு 15 2019-ஆம் ஆண்டு திருப்பத்தூர் மாவட்டம் மற்றும் இராணிப்பேட்டை மாவட்டம் என பிரிக்கப்பட்டுள்ளது.  
வட ஆற்காடு மாவட்டம் ஒன்பது வட்டங்களாக பிரிக்கப்பட்டிருந்தது :-  
- வேலூர்
- சித்தூர் ( தற்போது ஆந்திரா மாநிலத்தில் சேர்க்கப்பட்டது).
- ஆற்காடு
- திருப்பதி ( தற்போது ஆந்திரா மாநிலத்தில் சேர்க்கப்பட்டது).
- ஆரணி
- போளூர்
- அரக்கோணம்
- குடியாத்தம்
- வந்தவாசி.
# வட ஆற்காடு

## மேலும் பார்க்க

- தென் ஆற்காடு மாவட்டம்
- ஆற்காடு நவாப்கள்
- கர்நாடக பிரதேசம்
# சென்னை சிவப்பதிகள் 258 (நூல்)

**சென்னை சிவப்பதிகள் 258** என்பது சிவ.த.வெங்கடேசன் என்பவரால் எழுதப்பெற்ற நூலாகும். இந்நூலில் சிவபெருமான் மூலவராக குடிகொண்டிருக்கும் சென்னையில் உள்ள இருநூற்று ஐம்பத்து எட்டு (258) தலங்கள் பற்றிய குறிப்புகளும் முகவரிகளும் உள்ளன. இந்நூலை **சைவ நூல் அறக்கட்டளை** வெளியிட்டுள்ளது.  
இந்நூலின் தொடர்ச்சியாக சென்னை சிவப்பதிகள் 333 பிறகு வெளியிடப்பட்டுள்ளது.
# சென்னை மாவட்டத்திலுள்ள சிவாலயங்களின் பட்டியல்

சென்னை மாவட்டத்திலுள்ள கோயில்களில் சிவபெருமானை மூலவராகக் கொண்டுள்ள சிவாலயங்கள் கீழே பட்டியலிடப்பட்டுள்ளன.
# சென்னை மாவட்டத்திலுள்ள சிவாலயங்களின் பட்டியல்

## தேவாரம் பாடல் பெற்றவை

1. திருவலிதாயம் திருவல்லீஸ்வரர் திருக்கோயில், பாடி
1. வடதிருமுல்லைவாயில் மாசிலாமணீஸ்வரர் திருக்கோயில்
1. மயிலாப்பூர் கபாலீஸ்வரர் திருக்கோயில்
1. திருவான்மியூர் மருந்தீஸ்வரர் திருக்கோயில்
# குத்தகை

வயல், கட்டிடம், காலி மனை, தோட்டம் முதலானவற்றை குறிப்பிட்ட காலவரையுடன், வாடகை முறையில் அனுபோகத்திற்கு வழங்குதலே **குத்தகை**க்கு விடுதல் எனப்படும். இலாபந்தரும் ஒரு செயற்பாட்டை அதன் உரிமையாளரிடமிருந்து பணத்துக்கு வாடகைமுறையில் பெற்று அதை செயற்படுத்துவதன் மூலம் வருமானம் பெறுதலை குத்தகை முறை எனலாம்.  
அரசு மற்றும் உள்ளூராட்சி மன்றங்கள் தமது வருமான ஆட்சிக்கு உட்பட்ட சந்தை, வாகனப் பாதுகாப்பிடம், மற்றும் மேச்சல்தரை முதலானவற்றை குத்தகைக்கு விடுகின்றன. அதனை செயற்படுத்துவதன் மூலம் குத்தகைக்காரர் இலாபம் ஈட்டுவார்.
# குத்தகை

## இதனையும் காண்க

- அரசு நில குத்தகை
# ஒற்றி (யாழ்ப்பாணம்)

யாழ்ப்பாணத்தில் **ஒற்றி** என்பது, ஒரு குறிப்பிட்ட தொகை பணத்தைப் பெற்றுக்கொண்டு அதன் வட்டிக்குப் பதிலாகப் பணம் கொடுத்தவர், பணம் பெற்றுக்கொள்பவரின் நிலம் அல்லது பிற சொத்துக்களில் இருந்து பயன் பெற்றுக்கொள்ளும்படி விடும் ஒரு முறை ஆகும். இதன் பல்வேறு அம்சங்கள் குறித்து யாழ்ப்பாணத்து மரபுவழிச் சட்டமான தேசவழமை விரிவாக எடுத்தாள்கிறது. இவ்வகை ஒற்றி தேசவழமைக்கே தனித்துவமான ஒன்று எனக் கூறப்படுகின்றது. பணத்தேவைக்காக ஒருவர் தன்னிடம் உள்ள நிலத்தையோ பிற சொத்துக்களையோ அடமானம் அல்லது ஈடு வைப்பதில் இருந்தும், குறித்த சொத்தை குத்தகைக்கு, வாடகைக்கு எடுப்பதில் இருந்தும் இது வேறுபட்டது. இது சொத்துக்களின் உடமையாளருக்கும், அவற்றுக்கான தேவை உடையவர்களுக்கும் இடையிலான ஒரு சட்ட அடிப்படையிலான தொடர்பு எனலாம். எடுத்துக்காட்டாக, நிலச் சொந்தக்காரர் ஒருவர் தன்னால் பயன்படுத்த முடியாத அல்லது மேலதிகமாக உள்ள நிலத்தை, ஒரு தொகை பணத்தைப் பெற்றுக்கொண்டு வேளாண்மைக்காக நிலம் தேவைப்படும் இன்னொருவருக்கு ஒற்றிக்குக் கொடுக்கிறார். அவர் வாங்கிய பணத்துக்கான வட்டிக்கு ஈடாக, நிலத்தை பெற்றுக்கொள்பவர் அந்நிலத்தில் வேளாண்மை செய்து அதிலிருந்து பயன் பெற்றுக்கொள்வார். தேசவழமைச் சட்டம், ஒற்றியோடு சம்பந்தப்பட்ட இரு தரப்பாரினதும் நலன்களைப் பாதுகாப்பதற்கான விதிமுறைகளைக் கொண்டுள்ளது. எனினும், தற்காலத்தில், பொதுச் சட்டங்களுக்கு வழிவிட்டு இந்த விதிகள் வழக்கற்றுப் போய்விட்டன.
# ஒற்றி (யாழ்ப்பாணம்)

## சொற்பயன்பாடு

ஒற்றி தொடர்பில் பல தனித்துவமான சொற்பயன்பாடுகளைத் தேசவழமையில் காண முடிகிறது. இச் சட்டம் எழுத்து வடிவில் தொகுக்கப்பட்ட ஒல்லாந்தர் காலத்தைச் சேர்ந்தவை என்பதால், இச்சொற்கள் 350 ஆண்டுகளுக்கு மேல் இலங்கையின் வட மாகாணத்தில் வழக்கில் இருந்து வருபவை. *ஒற்றி* என்னும் சொல்லுக்குச் சென்னைப் பல்கலைக்கழகத் தமிழ் அகராதி, *சொத்தை அனுபவிக்கும் பாத்தியதையுடன் கூடிய அடைமானம்* எனப் பொருள் தருகிறது. இதே பொருளிலேயே தேசவழமையிலும் இச் சொல் எடுத்தாளப்பட்டுள்ளது. ஒற்றியுடன் தொடர்புடைய தரப்பினரைக் குறிப்பதற்கு ஒவ்வொருவருக்கும் ஒன்றுக்கு மேற்பட்ட சொற்கள் பயன்படுத்தப்பட்டுள்ளன. தனது சொத்தைக் கொடுத்துப் பணத்தை வாங்குபவனை, *ஒற்றி வைத்தவன்*, *ஒற்றி விற்றவன்* ஆகிய சொற்களாலும், அச்சொத்தைப் பெற்றுக்கொண்டு அனுபவிப்பவனை *ஒற்றியாளுகிறவன்*, *ஒற்றி கொண்டவன்*, *ஒற்றி பிடித்தவன்*, *ஒற்றி வாங்கினவன்*, *ஒற்றிக்காரன்* ஆகிய சொற்களாலும் தேசவழமை குறிப்பிடுகிறது. கொடுக்கப்பட்ட பணத்தைக் குறிக்க *ஒற்றிப்பணம்*, *ஒற்றிமுதல்* ஆகிய சொற்கள் பயன்படுகின்றன. வாங்கிய பணத்தைக் கொடுத்து ஒற்றி வைத்த சொத்தைத் திரும்பப் பெறுதல் *ஒற்றி மீளுதல்* எனப்படுகிறது.
# ஒற்றி (யாழ்ப்பாணம்)

## ஒற்றி வைக்கக்கூடிய சொத்துக்கள்

காணிகளை (நிலம்) ஒற்றி வைப்பது குறித்தே தேசவழமை அதிகம் பேசுகிறது. இன்றுவரை நிலங்களே ஒற்றிக்கு விடப்படுகின்றன. எனினும் முற்காலத்தில் நிலங்களைத் தவிர மரங்கள், மாடுகள், சிறைகள் (அடிமைகள்) போன்றவற்றையும் யாழ்ப்பாணத்தில் ஒற்றி வைத்தனர் என்பது தேசவழமையில் இவை பற்றிக் குறிப்பிடுவதில் இருந்து அறிய முடிகிறது. தென்னை, வேம்பு, பலா, கமுகு போன்ற காய்க்கும் மரங்களை ஒற்றிக்கு வைத்தனர். ஒற்றிக்கு எடுப்பவர் அம்மரங்களைப் பேணி அவற்றில் இருந்து கிடைக்கும் பழங்களையும் பிறவற்றையும் பயன்படுத்திக்கொள்ள முடியும். விலங்குகள் ஒற்றிப் பொருளாக இருக்கும்போது, பணம் வாங்கியவர், குறித்த பணத்தைத் திரும்பக் கொடுக்கும்வரை ஏற்கெனவே பேசிக்கொண்டபடி குறித்த விலங்குகளைப் பணம் கொடுத்தவரின் பயன்பாட்டுக்காக அனுப்புவார். எடுத்துக்காட்டாக, பணம் பெற்றுக்கொண்டவர், பெற்றுக்கொண்ட பணத்தின் வட்டிக்காக மாடுகளைப் பணம் கொடுத்தவரின் நிலத்தில் உழவுக்காக ஆண்டுதோறும் அனுப்பவேண்டும். 1844 ஆம் ஆண்டில் அடிமை முறை முற்றாக ஒழிக்கப்படும் வரை யாழ்ப்பாணத்து உயர்குடியினர் பலர் அடிமைகளை வைத்திருந்தனர். தலைமுறை தலைமுறையாகத் தமது எசமானர்களுக்குச் சேவை செய்துவந்த இந்த அடிமைகள் "சிறை"கள் எனப்பட்டனர். இச்சிறைகளும் எசமானர்களுடைய சொத்துக்களாகவே கருதப்பட்டனர். இதனால், இச்சிறைகளும் ஒற்றி வைக்கக்கூடிய சொத்துக்களாகக் கருதப்பட்டனர். ஒற்றி வைக்கப்பட்ட சிறைகள் நோய்வாய்ப்படும்போது ஒற்றி கொண்டவர் உரிய நேரத்தில் கேட்டுக்கொள்ளும் பட்சத்தில், மருத்துவத்துக்கான பொறுப்பை அச்சிறைகளின் எசமானே ஏற்றுக்கொள்ளவேண்டும் எனத் தேசவழமை கூறுகிறது.
# ஒற்றி (யாழ்ப்பாணம்)

## ஒற்றி மீளுதல்

பெற்றுக்கொண்ட பணத்தைத் திரும்பக் கொடுத்து ஒற்றி வைத்த சொத்தை மீளப் பெற்றுக்கொள்ளல் *ஒற்றி மீளுதல்* எனப்படுகிறது. ஒற்றிக்கு எடுத்தவரும் சொத்தைத் திரும்ப ஒப்படைத்துக் கொடுத்த பணத்தைப் பெற்றுக்கொள்ள முடியும். ஆனால், நினைத்த நேரத்தில் ஒற்றி மீள முடியாது. தேசவழமைப்படி இதற்கான சில வழிமுறைகளும், கட்டுப்பாடுகளும் உள்ளன. நிலம் தொடர்பிலான ஒற்றியை மீட்க விரும்பும் ஒருவர் ஒற்றி எடுத்தவர் அடுத்த பருவத்துக்கு வேளாண்மைக்கு ஆயத்தம் செய்யுமுன்னரே தனது விருப்பம் குறித்து ஒற்றிக்கு எடுத்தவருக்கு அறிவிக்க வேண்டும். நிலத்தின் பயன்பாட்டைப் பொறுத்துக் குறிப்பிட்ட காலங்களில் மட்டுமே ஒற்றி மீட்க முடியும். தேசவழமையின்படி வெவ்வேறு நிலப் பயன்பாட்டுக்கு ஒற்றி மீட்கும் காலங்கள் பின்வருமாறு:
- வரகு புலம் - ஆடி, ஆவணி மாதங்கள்.
- நெல்வயல் - ஆவணி, புரட்டாதி மாதங்கள்.
- பனந்தோப்பு - கார்த்திகை மாதம்.
- கொழுந்துத் தோட்டம் - கார்த்திகை மாதம்.
- புகையிலைத் தோட்டம் - கார்த்திகை மாதம்.  
பணம் கொடுத்தவர் நிலத்தைத் திரும்பக் கொடுக்க விரும்பினால், அந்நிலத்தை உரிமைக்காரரிடம் ஒப்படைத்த பின்னர் ஒரு ஆண்டின் பின் தனது பணத்தைப் பெற்றுக்கொள்ளலாம்.
# ஒற்றி (யாழ்ப்பாணம்)

## தற்காலம்

பிற்காலத்தில் செய்யப்பட்ட திருத்தங்கள் மூலம் தேசவழமைச் சட்டத்தின் ஒற்றி குறித்த விதிகள் வழக்கிழந்து விட்டன. தற்போது பொதுச் சட்டங்களின் கீழ் உருவாக்கப்படும் ஈட்டு உறுதிகள் மூலமே இருதரப்பாரின் கடமைகளும், உரிமைகளும் தீர்மானிக்கப்படுகின்றன.
# கண்ணம்பாடி

**கண்ணம்பாடி**, இந்திய மாநிலமான கர்நாடகத்தின் மைசூர் மாவட்டத்தில் இருந்த ஊராகும். 1910 ஆம் ஆண்டில் கிருட்டினராச சாகர் அணையைக் கட்ட இந்த ஊர் தேர்வு செய்யப்பட்டது. 1924 ஆம் ஆண்டு அணை கட்டப்பட்டபின் அணையின் நீரில் இவ்வூர் மூழ்கடிக்கப்பட்டது. இவ்வூரிலிருந்த ஹொய்சாளர் கட்டிடக்கலைச் சிறப்பை விளக்கும் வண்ணம் கட்டப்பட்ட பன்னிரண்டாம் நூற்றாண்டைச் சேர்ந்த ஒரு பெருங்கோவிலான வேணுகோபால சுவாமி கோவிலும் மூழ்கடிக்கப்பட்டது.  
இவ்வூர் மூழ்கடிக்கப்படும் முன்பு இப்பகுதியில் வாழ்ந்த மக்கள்
ஹொசகண்ணம்பாடி (கன்னடத்தில் புதுக் கண்ணம்பாடி) என்ற ஊருக்கு மீள்குடியேற்றப்பட்டனர்.
# கண்ணம்பாடி

## சிறப்பு

இந்த ஊரில் புகழ் பெற்ற "கிருட்டினராச சாகர் அணை"யும், பிருந்தாவன் தோட்டமும் உள்ளன.  
கிருட்டினராச சாகர் அணைக்கு *கண்ணம்பாடிக் கட்டே* என்ற பெயர் கன்னடத்தில் வழங்கப்பட்டுவருகின்றது.
# சுழற்சியலைவி

**சுழற்சியலைவி** (ஆங்கிலம்: Cyclotron) ஒரு வகைத் துகள் முடுக்கி ஆகும். இச்சுழற்சியலைவியானது மின்னூட்டம் பெற்ற துகள்களை, உயர்ந்த ஆற்றலைப் பெறுமாறு முடுக்க உதவும் அமைப்பாக விளங்குகிறது.
# சுழற்சியலைவி

## தத்துவம்

காந்தப்புலத்திற்குச் செங்குத்தான திசையில் மின்னூட்டம் பெற்ற துகள் இயங்கும்போது செயல்படும் லொரென்ஸ் விசை, துகளை வட்டப் பாதையில் இயங்கச் செய்கிறது. இத்தத்துவத்தின் அடிப்படையாகக் கொண்டே சுழற்சியலைவி செயல்படுகிறது.
# சுழற்சியலைவி

## அமைப்பு

இதில் உள்ளீடற்ற உலோக உருளை 1,2 இரு பகுதிகளாகப் பிரிக்கப்பட்டு வெற்றிட அறையில் வைக்கப்பட்டு உள்ளது. இவ்வரையுருளைகள் (dees) இரண்டும் சற்று இடைவெளி விட்டு வைக்கப்பட்டு இடையே அயனிமூலம் வைக்கப்படுகிறது. இவ்வமைப்பு வலிமையான மின்காந்தத் துருவங்களுக்கு இடையே வைக்கப்படுகிறது. இவ்வரையுருளைகள் உயர்-அதிர்வெண் அலையியற்றியுடன் இணைக்கப்பட்டுள்ளன.
# சுழற்சியலைவி

## செயல்பாட்டு முறை

***q ***மின்னூட்டமும் , ***m ***நிறையும் கொண்ட நேர் மின் அயனி, மூலத்திலிருந்து வெளிப்பட்டால் , அந்தக் கணத்தில் எதிர் மின்னூட்டம் பெற்ற அரையுருளையால் ஈர்க்கபடும். செங்குத்தாகச் செயல்படும் காந்த விசையால் துகள் வட்டமான பாதையில் இயங்கும். அரையுருளைகளுக்கு இடைப்பட்ட பகுதியினை அயனி அடையும்போது, அரையுருளைகளின் துருவம் மாறுபடும். எனவே துகள், மீண்டும் அடுத்த அரையுருளையினுள் அதிக வேகத்துடன் ,அதிக ஆரம் கொண்ட சுருள்வில் பாதையில் இயங்கும்.  
அயனியானது அரையுருளைகளின் விளிம்பிற்கு அருகே சென்றவுடன் விலக்கத்தகடுகள் மூலம் வெளியேற்றப்படும். இந்த உயர்-ஆற்றல் துகளை , தேவையான இலக்கின் மீது மோதச் செய்யலாம்.
# தண்டராம்பட்டு

**தண்டராம்பட்டு**, திருவண்ணாமலை மாவட்டத்தில், தண்டராம்பட்டு வட்டத்தின் வருவாய் கிராமமும், தண்டராம்பட்டு ஊராட்சி ஒன்றியத்துக்குட்பட்ட ஊராட்சியும் ஆகும். தண்டராம்பட்டு நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.
# தண்டராம்பட்டு

## மக்கள் தொகை

2001 ஆம் ஆண்டு கணக்கீட்டின் படி தண்டராம்பட்டில் 7,096 பேர் வாழ்கிறார்கள்.
# தண்டராம்பட்டு

## சிறப்பு

நீண்டகாலக் கோரிக்கையான தனித் தாலுக்க கோரிக்கை நிறைவேற்றப்பட்டு, எழுந்த தண்டராம்பட்டு புது வட்டத்திற்கு, இதுவே தலைமையகம் ஆகும்.
# தண்டராம்பட்டு

## சாத்தனூர் அணை

**சாத்தனூர் அணை** திருவண்ணாமலை மாவட்டத்தில் உள்ள சென்னகேசவ மலைகளுக்கு இடையில் தென்பெண்ணையாற்றின் குறுக்கே கட்டப்பட்டுள்ள அணையாகும். தமிழகத்திலுள்ள குறிப்பிடத்தக்க அணைகளுள் இதுவும் ஒன்று. இது திருவண்ணாமலை நகரில் இருந்து 30 கிலோமீட்டர் தொலைவில் உள்ளது. இந்த அணை 1958-இல் காமராஜர் அவர்களால் கட்டப்பட்டது. இங்கு அழகிய பூங்காவும, ஆசியா கண்டத்தில் மிகப்பெரிய முதலைப்பண்ணை ஒன்றும் உள்ளது. இதன் கொள்ளளவு 7321 மில்லியன் கன அடிகள். முழு அளவு 119 அடி உயரம். திருவண்ணாமலை உட்பட பல பகுதிகளுக்கு குடிநீர் ஆதாரமாகவும், பாசன வசதியையும் அளிக்கிறது.
# திருவொற்றியூர் பட்டினத்தார் கோயில்

**பட்டினத்தார் கோயில்** திருவொற்றியூரில் அமைந்துள்ள சிவத்தலமாகும். இத்தலத்தின் மூலவரான பட்டினத்தார் லிங்க வடிவில் உள்ளார். சித்தரான பட்டினத்தார் முக்தி பெற்ற இத்தலத்தில் சிவனாகவே வணங்கப்பெறுகிறார்.
# திருவொற்றியூர் பட்டினத்தார் கோயில்

## தல வரலாறு

பட்டினத்தாரும், அவருடைய சீடரான பத்ரகிரியாரும் திருவிடைமருதூரில் தங்கியிருந்த பொழுது, சிவபெருமான் பத்ரகிரியாருக்கு முக்தி தந்தார். பட்டினத்தார் தனக்கு முக்தி தர வேண்டிய பொழுது, சிவபெருமான் பட்டினத்தாரிடம் ஒரு கரும்பினை தந்து, இக்கரும்பின் நுனி இனிக்கும் இடத்தில் முக்தி தருவதாக கூறினார். அதனையேற்ற பட்டினத்தார் பல்வேறு தலங்களுக்கு சென்றுவிட்டு திருவொற்றியூர் வரும் பொழுது நுனிக்கரும்பு இனித்தது. இத்தலத்திலேயே பட்டினத்தார் முக்தி பெற்றார்.
# சேலையூர் அமிர்தகடேசுவரர் கோயில்

**அமிர்தகடேசுவரர் கோயில்** தமிழ்நாட்டில் காஞ்சிபுரம் மாவட்டம் தாம்பரம் வட்டத்தைச் சேர்ந்த சேலையூரில் அமைந்துள்ள ஒரு சிவத்தலமாகும். இத்தலத்தின் மூலவர் அமிர்தகடேஸ்வரர், தாயார் அபிராமி. இத்தலத்தில் அபிராமி அமிர்த புஷ்கரிணி என்ற தீர்த்தம் உள்ளது. மேலும் இத்தலத்தில் மாசி மகம் அன்று பதினெட்டு நதிகளிலிருந்து நீர் கொண்டுவரப்பட்டு பூசை செய்து திருக்குளத்தில் கொட்டப்படுகிறது.
# சேலையூர் அமிர்தகடேசுவரர் கோயில்

## அமைவிடம்

இத்தலம் தாம்பரம், சேலையூரில் உள்ளது. தாம்பரம்-வேளச்சேரி முக்கிய சாலையில் கேம்ப்ரோடு சந்திப்பு பேருந்து நிறுத்தத்திலிருந்து ஐந்து நிமிட நடைப்பயணத்தில் கோயிலை அடையலாம்.  
அஞ்சல் முகவரி:
அருள்மிகு அபிராமி அம்மன் உடனுறை அருள்மிகு அமிர்தகடேசுவரர் திருக்கோயில், சேலையூர், சென்னை-600073.